Διατροφικές συνήθειες μαθητών γυμνασίου σε αστική περιοχή της περιφέρειας:
Creators: name: Τσιαούση, Μαριάνθη Στέργιου
Publisher: name: Aristotle University of Thessaloniki
Year: 2010
Subjects: Εφηβοι
Διατροφικές συνήθειες
Δείκτης Μάζας Σώματος
Adolescents
Dietary Habits
Body mass index

description: Πλαίσιο: Η πιθανότητα συνέργειας των διατροφικών συνηθειών και της φυσικής ή καθιστικής δραστηριότητας στον κίνδυνο εμφάνισης παχυσαρκίας και προβλημάτων υγείας αποτελεί ένα θέμα μεγάλης σημασίας. Η παρούσα έρευνα εξετάζει τη σχέση των διατροφικών συνηθειών και του τρόπου διάθεσης του ελεύθερου χρόνου με το Δείκτη Μάζας Σώματος(ΔΜΣ) σε έφηβους μαθητές γυμνασίου. Μέθοδος: Έρευνα χρονικής στιγμής 80 εφήβων με μέση ηλικία 14,9 ετών (52,5% αγόρια) που απάντησαν σε ερωτηματολόγια ανάκλησης 24ώρου για τρεις μη συνεχόμενες ημέρες και συμμετείχαν σε μέτρηση βάρους και ύψους. Εξετάστηκαν η τακτικότητα λήψης του πρωινού και των υπολοίπων γευμάτων, η συχνότητα κατανάλωσης ανθυγιεινών τροφίμων, ο τρόπος διάθεσης του ελεύθερου χρόνου τους (παρακολούθηση τηλεόρασης/DVD, ηλεκτρονικά παιχνίδια, διαδίκτυο και αθλητικές δραστηριότητες) και η συσχέτισή τους με το ΔΜΣ. Αποτελέσματα: Τα μόνα τακτικά γεύματα ήταν το μεσημεριανό και για τα δύο φύλα και το βραδινό για τα αγόρια. Η λήψη πρωινού ήταν καθημερινή για το 42,9% των αγοριών και το 36,8% των κοριτσιών, ενώ το ποσοστό των μαθητών που διέθεταν πάνω από δύο ώρες ημερησίως μπροστά σε μία οθόνη ήταν 71,2% (αγόρια 78,6%, κορίτσια 63,2%). Η κατανάλωση των ανθυγιεινών φαγητών ήταν σημαντικά μεγαλύτερη στα αγόρια, όπως περισσότερες ήταν και οι ώρες άθλησης τους σε σχέση με τα κορίτσια. Με τη βοήθεια της ιεραρχικής πολλαπλής παλινδρόμησης η διακύμανση του ΔΜΣ βρέθηκε να επηρεάζεται από την άθληση (Beta= -0,306 p=0,006), το φύλο (Beta= -0,280 p=0,012), την τακτική λήψη πρωινού (Beta= - 0,242 p=0,023) και το σύνολο των ωρών οθόνης (Beta= -0,215 p=0,043). Συμπεράσματα: Η άθληση και η τακτική λήψη πρωινού βοηθάνε στη διατήρηση ενός φυσιολογικού ΔΜΣ. Κρίνεται απαραίτητη η εκπαίδευση των εφήβων για την απόκτηση υγιεινών διατροφικών συνηθειών και οι διερεύνηση των παραγόντων που επηρεάζουν τις διατροφικές επιλογές τους έτσι ώστε να σχεδιάζονται πιο αποτελεσματικές παρεμβάσεις.
description: Background: The probability of complicity between dietary habits and physical activity or inactivity on the risk of obesity and health problems constitute a very important issue. This study investigates the relationship between dietary habits, leisure activities and Body Mass Index (BMI) on high school adolescents. Methods: Cross-Sectional study on 80 adolescents, mean age 14,9 (52,5% boys) who answered a 24hour recall questionnaire for three nonconsecutive days. Regularity of breakfast and other meals of the day, frequency of junk food consumption and individual leisure activities (television/DVD viewing, electronic games, computer/internet and sports) were examined. Weight and height were directly measured. Results: The only regular meals were lunch for both sexes and dinner for boys. Breakfast daily consumption had 42,9% of boys and 36,8% of girls and the percentage of the students who spend over two hours in front of a screen was 71,2% (boys 78,6 girls 63,2%). Junk food consumption was significantly greater in boys, and they spend more time in physical activities than girls. In hierarchical multiple regression BMI variance was explained partly by sports (Beta= -0,306 p=0,006), sex (Beta= -0,280 p=0,012), daily breakfast (Beta= - 0,242 p=0,023) and screen hours (Beta= -0,215 p=0,043). Conclusions: Physical activity and daily breakfast consumption contribute to normal BMI. It is considered necessary to educate adolescents on nutritional issues and investigate the factors associated with their nutritional choices so that planning future interventions will be more effective.